प्रयागराज, लोकहित एक्सप्रैस , ( विपिन यादव ) I
प्रयागराज: लोकसभा चुनाव से पहले सपा आम जनता तक अपनी पकड़ बनाने में जुट गई है। पिछड़े वर्ग के लोगों को जागरूक करने के लिए समाजवादी साइकिल संदेश यात्रा का शुभारंभ रविवार को शुरू किया गया यात्रा के जरिए सपाई गांवों में जाकर पिछड़े वर्ग के लोगों को जागरूक करेंगे तथा पार्टी की नीतियों से जनता को अवगत कराएंगे। यात्रा की शुरुआत करते हुए सपा कार्यकर्ता दिलीप कुमार यादव ने कहा कि साइकिल यात्रा के जरिए समाजवादी पार्टी के लोग भाजपा की झूठे वादों की पोल खोलेगी तथा पिछड़े वर्ग के लोगों को जागरूक करेगी। केंद्र व प्रदेश सरकार हर मोर्चे पर विफल है। चारों तरफ अराजकता लूट, हत्या, बलात्कार आदि घटनाएं बढ़ गई हैं। अब मतदाता जाग गया है और आने वाले समय में भजपा से पूरा हिसाब किताब करेगा। मतदाता भाजपा के झूठे वादे में फंसने वाले नहीं है।
जनता को भ्रमित करने वाली भारतीय जनता पार्टी की सरकार से अब आम जनमानस ऊब गया है। वह बदलाव की स्थिति चाहता है। ग्राम पंचायत जगदीशपुर पूरे चंदा के पूर्व बीडीसी श्रीमती कुसुम देवी ने कहा कि पूर्व मुख्यमंत्री अखिलेश यादव के पिछड़ों के लिए किए गए कार्यों की जानकारी देगी। लोकसभा चुनाव में जनता भी सपा का साथ देने का मन बना चुकी है और कार्यकर्ता भी जुट गए है। साइकिल यात्रा जगदीशपुर चंदा लोहारन की चकिया गांव से होते हुए, जैतवार डी, 40 नंबर गोमती, इस्माइल गंज, पान का पुलिया, माधोपुर होते हुए अन्य गांवों में पहुंची। पहले दिन 10 किमी की दूरी साइकिल से तय की गई। साइकिल यात्रा में सपा कार्यकर्ता नागेंद्र कुमार यादव, दिलदार सिंह यादव, अरविंद यादव, प्रदुम यादव, दीपक यादव, ननके यादव, नवल यादव, गुलाब यादव, राम सूरत भारतीय, कुलदीप यादव, सीताराम यादव, निखिल यादव, आदि दर्जनों कार्यकर्ता शामिल थे।